<classify> Othman Miraji, Ujerumani GeorgeHerbert Walker Bush, aliyefariki dunia siku kadhaa zilizopita huko nyumbani kwakekatika Mkoa wa Texas, Marekani, alikuwa na umri wa miaka 94, akiwa Rais wamwisho wa Marekani aliyekuwa mwanajeshi katika Vita vya Pili vya Dunia.Alishikilia urais kutoka 1989 hadi 1993, katika kipindi ulipoanguka Ukuta waBerlin uliokuwa alama ya mgawanyiko wa dunia kinadharia baina ya kambi yaMashariki ya Ukoministi na ya Magharibi ya Ubepari. Ni wakati pia ambapo dolakuu la Soviet Union Urussi ya zamanililisambaratika. GeorgeBush alijulikana sana kwa ucheshi wake, masihara na mizaha, tabia ambayoilimpatia heshima hata kwa marais waliomfuata kuishi katika Ikulu mjiniWashington. Wamarekani wengi, hata hivyo, hivi sasa hawaukumbuki udhaifualiokuwa nao mwanasiasa huyo. Ikiwa ni robo karne sasa tangu alipoacha urais,si watu wengi wanayakumbuka mambo yaliyojiri wakati Bush akiwa mtu muhimunambari moja duniani. Hasa kwa vile jina lake limegubikwa na lile la mwanawe,George Bush Mtoto na ambaye pia baadaye akawa Rais wa Marekani. Nikutokana na kazi yake kubwa aliyoifanya ndio maana kipindi cha wasiwasi mkubwana zahama za kisiasa duniani- mwisho wa miaka ya 80 ambapo dola kuu la Soviet Union Urusi yazamani lilisambaratika na kambi ya kijeshi ya Mashariki Warsaw mwishoweilikoma- kilipita salama. Bush, aliyekuwa fundi wa diplomasia, alifaulu kutumialugha ya kupapasapapasa iliyowalainisha viongozi wa Moscow wayakubali mambokadhaa, muhimu kabisa kati ya hayo ni kuunganishwa tena dola mbili zaKijerumani ya Mashariki na ya Magharibi. Jambo hilo lilisababisha kuanguka kile kilichoitwa Pazia la Chumalililoigawa Ulaya. Wakatihuo Bush alikuwa ni mtu mwenye uzoefu mkubwa katika Ikulu ya Washington, kwa hivyoalifaulu kuziondoa hofu za Waziri Mkuu wa Uingereza, Margareth Thatcher na Raiswa Ufaransa, Francois Mitterand, pia za Wapolandi ambao wakati huo walikuwa nawasiwasi kwamba Ujerumani iliyoungana ingeweza kuwa kitisho kwa majiranizake. Bush aliwaamini Kansela HelmutKohl wa Ujerumani na Rais Michail Gorbaschov wa Urussi. Kwa vyovyote vile, yeyealikwishatambua wakati huo kwamba kiuchumi na kisiasa Jamhuri ya Kidemokrasi yaUjerumani Ujerumani Mashariki isingeweza kusimama yenyewe kwa miguu yake. RaisFrank-Walter Steinmeier wa Ujerumani amemsifu Bush kama rafiki wa kweli waUjerumani. Bush amedhihirisha wazi namna anavyoyangangania maamuzi yeyoteanayochukua. Hata katika hali ya wasiwasi unapozuka mzozo wa kisiasa, alikuwatayari kuchukua hatua ya kijeshi kuutanzua mzozo huo. Mfano ni mwaka 1990 paleRais Saadam Hussein wa Iraq alipotuma majeshi ya nchi yake kuivamia nchi jiraniya Kuwait. Papo hapo Marekani iliunda ushirika wa kijeshi wa mataifa 34ulioweza kuyatoa majeshi ya Saadam Hussein kutoka Kuwait mwaka 1991. Hatua hiyo ya kijeshi iliungwa mkono na Azimiola Umoja wa Mataifa. Bushalihofia kwamba pindi Kuwait ingeangukia mikononi mwa Saadam Hussein, basiSaudi Arabia mshirika mkubwa wa Marekani ingefuata. Zaidi ya hayo, visimavikubwa vya mafuta vya Kuwait vilikuwa vinaweza kufikiwa kwa urahisi nawanajeshi wa Iraq. Bush alituma wanajeshi wa Kimarekani nusu milioni kuikomboaKuwait na kuyafurusha majeshi ya Iraq kutoka nchi hiyo. Itakumbukwapia kwamba Bush aliendesha vita vilivyomuondosha kutoka madarakani mtawala wakijeshi wa Panama, Manuel Noriega. Lakiniyeye hajawa na mafanikio katika siasa zake za ndani kama vile ilivyokuwa katikasiasa za nje. Alirithi nakisi kubwa ya Bajeti ya Serikali kutoka kwa mtanguliziwake, Ronald Reagan. Iimbidi awazidishie kodi wananchi, jambo ambalo alipingakulifanya wakati alipokuwa anaendesha kampeni za kutaka kuchaguliwa kuwa rais.Kutokana na kwenda kinyume na ahadi aliyoitoa na pia kudodora uchumi, miakaminne baadaye Bush alishindwa kuchaguliwa tena. Kwa muda wa miaka minane kablaalikuwa Makamo wa Rais chini ya Ronald Reagan. Linapokuja suala la ufasaha walugha, Bush alishindwa na Reagan, tukitambua kwamba Reagan, kabla ya kuwa Rais,alikuwa mwigizaji wa sinema. GeorgeBush alikuwa tayari ana heshima na umaarufu hapo kabla alipokuwa kijana.Alijiandikisha jeshini akiwa na umri wa miaka 19, rubani wa kijeshi kijanakabisa. Ilikuwa ni baada ya Wajapani kuzishambulia manuwari za Kimarekanikatika Bandari ya Pearl. Bushamepata mapigo kadhaa katika maisha yake ya kisiasa. Mara mbili alishindwakukinyakua kiti cha Mkoa wa Texas katika Senate huko Washington. Pia katikauchaguzi wa mchujo kuwania nafasi ya mgombea wa urais kwa tiketi ya chama chaRepublican alibwagwa chini na Ronald Reagan. Lakini chama cha Republican baadaye kiliona bora kimteue Bush kama mgombea wa Makamo wa Raisbaada ya kuweko ule mshtuko wa kashfa ya Watergate ili kupunguza aibu iliyopatachama hicho. Mwaka1973 Bush akawa kiongozi wa chama cha Republican. Na licha ya ujanja mchafuuliotumika katika kampeni za utawala wa Nixon, George Bush alibakia kuwamwaminifu kwa Rais huyo. Mwishowe Agosti 1974 ilimbidi ambane na kumlazimisharafiki yake Nixon ajiuzulu, kwa ajili ya maslahi ya chama na nchi. Bush baadayeakashika nyadhifa ya Balozi mjini Peking, China na pia aliwahi kuliongoza Shirikala Upelelezi la Marekani CIA. Situ siasa na utumishi serikalini, Bush alikuwa pia mfanyabiashara aliyefaulu.Msingi wa utajiri wake ulitokana na kuanzisha kampuni ya mafuta ambayo aliiuzamiaka kumi baadaye. Punde baadaye alijichovya katika siasa kama alivyofanyababa yake, Prescott, hapo kabla. Akina Bush ni familia ya wafanyabiasharakutokea Mkoa wa Connecticut. Baba Prescott alianzia kufanya kazi benki.Mwenyewe George alisoma katika Chuo Kikuu cha Yale Mwaka2015 George Bush alisema kwamba anadhani kwamba mwanawe, George Bush Mtoto,alifanya makosa kuwaachia Dick Cheney Waziri wa Mambo ya Kigeni na DonaldRumsfeld Waziri wa Ulinzi kufanya walivyotaka. Mawazirihao wote wawili walikuwamo katika Serikali ya George Bush Baba, lakini baadayewakati wa George Bush Mtoto walijibadilisha kuwa wenye siasa kichwa ngumu. Aprilmwaka huu, mke wa George Bush, Barbara, aliaga dunia baada ya kuwa pamoja kwazaidi ya miaka 70. Rais Trump hajakuweko mazikoni, lakini walioketi katika vitivya mbele kabisa mazikoni walikuwa mke wa Trump, Melanie, Hilary na BillClinton na pia Barack na Michelle Obama. Hiyo ilikuwa picha ya kuvutia. Lakinimara hii Rais Trump atakuweko katika mazishi ya Bush. Trump amenukuliwaakisema: Bushalikuwa na maisha makubwa yaliyochanganya sifa kubwa mbili za Taifa laMarekani: kufanya biashara na kutumika serikalini. Mwisho...  <topic>: KIMATAIFA 